बे बाथ्राखौ जेब्ला मिरु सरकारा मानास हादोरारि हाग्रामाखौ नोजोर होनानै नायसंङो अब्ला मिथिनो मोनो। बिथांमोनहा फोरमायोदि मानास हाग्रामानि माखासे जायगाफोरखौ हाग्रा रैखाथि हान्जाफोर गोयैनि थाखाय माखासे सुबुंफोरा गोदानै सिमा बारनानै आवग्रिनानै लाबाय। मिरु सरकारा हाग्रा होबथानाय रिपर्टआव गोदानै सिमा बारनानै आवग्रिनानै थानायफोरखौ मखनानै होदों होन्ना फोरमायो आरो बे रिपर्टखौ मिरु सरकारा UNESCO नि World Heritage Committee (WHC) आव नायबिजिरनो थाखाय दैथायहरो। बे बाथ्राखौ लानानै देग्लायनि मानास हादोरारि हाग्रामानि जथुमायाव सावरायगोन होन्नाबो मिथिनो मोनबावनाय जायो।